ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky kk ky kk ky ky ky ru ky ru ky ru ky ky ky ru ky ky ru ky ky ru hu ru ky ru kk ru ru ru uk ky ru ky ru ky ru ru ru ky bg ky ky ru ru ru kk ky ru myv ky ru ky ru ky ky ru ky ru ru ru av ru ky ru ky ru ky ru ru ru uk ky ru ky ru kk ru ru ru ky ru en ru
"Агым", 19.06.09 - 23-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Улуттук биринчи каналдын "Кайдасың?.." көрсөтүүсү - "Агымда"
Акыркы жылдарда өспүрүм курактагы балдар-кыздардын дайынсыз жоголуусу көп экендиги байкалат. ИИМдин кылмыш иликтөө башкармылыгынын издөө бөлүмү тарабынан өткөн 2008-жылы 766 өспүрүмгө издөө жарыяланып, алардын ичинен 724ү табылган. Бул жылы төрт айда 257 өспүрүм жоголгон. Алардын 215и табылып, 42си дале издөөдө. Уул-кыздары жоголгондо "балам кандай күнгө туш болду экен" деп ата-эне сарсанаага түшөрү белгилүү эмеспи. Кокустан адашып калган балдар ИИМдин алдындагы жашы жетелек өспүрүмдөр менен иштөө жана адаптациялоо борборуна туш келсе, ички иштер бөлүмдөрү аркылуу изделгендер табылып, ата-энелери документтерин көрсөтүп алып кетишет. Бирок, адашкан балдардын бардыгы эле ушундай жайга туш болот экен деп түшүнүүгө болбойт. Жоголгон балдардын айрымдары кайсы бир мээримдүү адамга туш болуп, анын келечеги үчүн өз баласындай кам көргөндөр кездешсе, кайсы бирөөлөр жашы жетелек балдарды бекер жумушчу күч катары пайдалангандар четтен чыгат. Өздүгүн тактаган документи жок, кайгырса кайгысын, кубанса кубанычын бөлүшө турган жакыны жок ара жолдо калган балдар да бар. Алар ошол жоголгон кездеги сүрөттөрү менен издөөгө алынса, ортодон айлар алмашып, жылдар жылып отуруп бойго жетип же кадимки чоң кишиге айланып калганда издөө андан бетер татаалдашат. Ошондуктан, кимдир бирөөлөрдүн колунда кармалып турган өспүрүм эртеби-кечпи тиешелүү жерлерге кайрылып, өз жакынын табууга мүмкүнчүлүгү бар экенин түшүнүп алганы жакшы.
Кайгы менен күйүткө баткан таене жээн небересин тогуз жылдан кийин көрдү
Өткөн жылдын декабрь айында Ак-Талаа районунан 30 жаштагы айым "Кайдасың?.." студиясына келип, төрөлгөндөн кийинки тагдыры белгисиз болуп калган жээни жөнүндө кабар билгиси келерин жарыя кылган. Сегиз жашар баланын тагдырына тынчсызданган айым редакцияга мындан эки ай мурда дагы бир жолу баш баккан. Ошол кайрылуу эфирден кеткенден кийин Бактыбектин туугандары табылып, ал учурда чоң апасы менен Астанада жүргөндүгүн, жакын арада кабарлашып, бул жакка келишсе бизге жолуктурарын убада кылган. Арадан эки ай өткөндөн кийин Бактыбек чоң апасы менен Астанадан Бишкекке келишкенин чоң атасы кабарлады. Көп узабай бир көрүүгө зар болгон таенеси Бактыбек менен жолугушуп, сагынычын таркатып кетти. Баладан айрылган эненин арманы канчалык экенин баштан кечирген адам көбүрөөк билеттир. Тогуз жыл мурда кыздарынын улуусун ажалга алдырган Токтобүбү апа андан калган жалгыз уулду көрбөгөнүнө да ошончо жыл болуптур. Кайгы менен күйүткө уугуп турган ошол күндөрдө небересин бооруна кысып алып кеткен анын чон энесине тил тийгизип алганынан улам, эми көрүшпөй калабызбы деп санааркаган күндөрү да болуптур. Бактыбекти көрсөм деген тилегине жетпей, алты ай мурда таятасы да бул дүйнө менен кош айтышкан экен. Анткен менен бул тирүүчүлүктө ар бир адамга ыйгарылган ырыскы бар эмеспи. Бактыбекти балапандай кезинде багып калган чоң энеси аны эне сүтүн эмизбесе да, "канаттуга кактырбай, тумшуктууга чокутпай" чоңойтуп келет. Татыктуу билим алып, тарбиялуу уул болорунан үмүтү чоң. Бүгүн минтип таяке-тайларына тааныштырып, жолуктуруу үчүн алыскы Астанадан алып келген ошол чоң энесинин мээнети экендигинде шек жок.
Уулун тапкан ата-эне алып кетишпеди
2007-жылдын 22-февралында Бишкектин "Айчүрөк" дүр-дүйнө дүкөнүнүн жанында соода кылып отурган Уултай Акматалиева бир наристе эртеден-кечке кароосуз жүргөнүн байкап, кечинде өзү менен бирге үйүнө ала кетет. Алып кетерден мурда издеп жүргөндөр болсо таппай калбасын деп, ошол аймактагы милиция кызматкерлерине дайындап, үйүнүн дарегин да таштап кетет. Тилекке каршы, издеген адам болбогондуктан, наристеге Азамат деп ат коюп, багып алууну чечет. Бирок, балага документ алалы десе мыйзам жол бербей, аны тааныгандар чыгып калабы деген үмүт менен "Кайдасың?.." көрсөтүүсүнө кайрылган. Эфирден жарыялангандан кийин Азаматтын ата-энеси табылып, юристтин катышуусу менен аныкталып, такталгандан кийин студияда жолугушкан. Көрсө, наристенин аты Шамил экен. Ал өз ата-энесин тааныбай чочуркагандан улам, кайрадан баккан энеси менен убактылуу кеткен эле. Бүгүнкү күндө Шамил баягы эле Азамат бойдон, баягы эле баккан апасынын колунда жүрөт. Пенсия жашындагы Уулкан апа Азаматты күбөлүгү жок бакчага бере албай, неберелери менен айылга жөнөткөн. Ара жолдо жүргөн Азаматтын, же Шамилдин тагдыры мына ушундай. Ал эми бир жыл мурда келип жолугуп кеткен ата-энеден дагы деле дайын жок.
Беш жыл изделбеген Салтанат
Беш жылдан бери эч ким издебеген кызды балдарына кошуп багып жүргөн дагы бир жубайларды кызды мектепке берерде башталган түйшүк "Кайдасың?.." көрсөтүүсүнө кайрылууга аргасыз кылган. Документтин айынан кызды мектепке бере албай кыйналган ата-эне аргасыз балдарынан бөлүп, аны дагы Нарында окуткан экен. "Үмүттүн шооласы үзүлбөйт" демекчи, алар студияга кайрылгандан көп узабай кыздын апасынын дареги такталып, апасы Асел экендиги аныкталгандан кийин жолугуша турган күндү белгилегенбиз. Белгиленген убакыттан алда-канча эрте келген Асел башына түшкөн кыйынчылык анын бүтүндөй үй-бүлөсүн чачыратып койгонун, өзү да тирүүлөй жетим болуп чоңоюп, жетимчиликтин, жалгыздыктын азабынан кутулууга эми гана бел байлаганын ый аралаш кеп салып берди.
11 жылдан кийин өз атасы тапты
"Биздин үйгө келгенде Бакытбек 12 жашта болчу, - деп айтылат кезектеги катта. Атам Абдималик эртең менен эрте адаттагыдай эле тегирменин иштеткени чыгып, ыйлап жүргөн баланы көрүп калат. Ал-жайын сураса, аты Бакыт, Бишкектен келгенин, тууган-уругу жок экенин айтат. Атам үйгө алып келип, "эч кимиси жок болсо сен багып ал, уулуң жок эмеспи, акжолтой болуп, уул көрүп каларсың" дегенде макул болдум. Сүннөткө отургузуп, туулган күнүн белгилеп, үч кыздын ичинде бир уул болуп, сүйүнүп калдык. Бакытбектин атына жараша заты бар экен, жыл айланбай уулдуу болдум. Ушундан кийин Бакытбектин ата-энеси бар болуп чыкса кантем деп бир чети кызганып, бир чети аны колумдан чыгарсам баарынан кол жууй тургансып кыжалат болуп жүрдүм. Бирөө-жарым издеп калбасын деп күтүп жүрүп, билинбей 11 жыл өтүп кетиптир... Азыр уулум 21ге чыгып, бой жетип калды. Үйлөнсө келиндин колунан чай ичем деп кубанып турган чагым. Бирок, менин көөдөнүмдү өйүгөн нерсе - он сегизден небак ашса дагы жарандыгын тактаган документинин жоктугу. Кандай аракет кылсак да, туулгандыгы тууралуу күбөлүгү жок болгон соң, паспорт алалбайт экенбиз. Ойлонуп көрүп, документ алыш үчүн туугандарын издейин деп чечтим. "Бала тапкандыкы эмес, баккандыкы" деп коюшат эмеспи. Балким туугандары чыгып калса, баланын келечеги үчүн менин жумшаган аракетиме салым кошоор" дейт Бакытбектин баккан апасы Алмакан. Бул катты "Кайдасың?.." көрсөтүүсү эфирден кетирип, издөө салгандан кийин Бакытбектин атасы менен биртууган эжеси табылып, Аравандан баккан апасы Алмакан экөө келип жолугуп, туугандашып кетишти.
1994-жылы туулган. Үстүбүздөгү жылдын 1-апрелинде эртең менен эрте Бакай-Ата районундагы жашап турган үйүнөн чыккан бойдон дайынсыз.
1994-жылы Камбарата шаарчасында туулган. 2007-жылдын сентябрь айында кечки саат жетилер чамасында Токтогул шаарчасындагы чоң энесинин үйүнөн чыккан бойдон дайынсыз.
1991-жылы туулган.1997-жылдын 30-октябрында Ош шаарындагы №4 Киров атындагы орто мектептин 1-классында окуп жүрүп, сабакка кеткен бойдон келген эмес.
1997-жылы туулган. 2002-жылдын 8-август күнү кечки саат жетилер чамасында Токтогул районундагы Токтогул шаарчасында жашап турган үйдөн ойногону чыгып, кайрылып келген эмес.
Биртуугандар Иманбек менен Исманбек
Бакытбек уулу Иманбек 1997-жылы, иниси Бакытбек уулу Исманбек 1998-жылы туулган. Биртуугандар 2004-жылдын август айында Бишкек шаарынын чет жагындагы Керемет жаңы конушунан табышмактуу түрдө дайынсыз жоголушкан. Издөөдө жүргөн биртуугандар ата-энесин кайгыга салып, беш жылдан бери дайынсыз.
2001-жылы Бишкек шаарында туулган. Атасы Ош базарында тараза тартып иштеп жүрүп, 2005-жылдын 1-мартында жанындагы кызын жоготуп жиберген. Бүгүнкү күнгө чейин дайынсыз.
"Агымдын" бул санына дайынсыз жоголгон, жашы жетелек өспүрүмдөргө издөө салуу менен бирге, көп жыл жакындарын көрбөй жүрүп, "Кайдасың?.." көрсөтүүсүнүн жардамы менен табылган каармандарды жарыяладык. Боор этинен жаралган баланын дайынсыз жоголушу, албетте, ата-эне үчүн чоң трагедия. Эгерде жогоруда табылалек өспүрүмдөр тууралуу маалымат билсеңиздер, кайдыгер болбой төмөнкү дарекке кайрылат деген ойдобуз. Бишкек шаары, Жаш Гвардия бульвары 59, "Кайдасың?.." көрсөтүүсү. Телефону: 65-84-83, Нуркамал АСКАНОВА, Кылычбек МУРЗАЛИЕВ
кыргыз тилиндеги гезит "Агым"
email • архив • редакция
"…Же мени сүйө албайт деп ойлойсуңбу?"
Ак терек, көк терек
"Америкага Манастан ыңгайлуу башка жер жок"
Айкел чатагы Коңурбайдын урпактарынын атайын акциясы беле...
Майтокоч же камчы жесең да Кыргызстан жалгыз
Власть и оппозиция: облико аморале
Сүт эле эмес жер да арзан, баркы да жок
эле эмес, парламентти да бөлдү
Мамкызматкер мартабасын ким көтөрөт?
"Үч эмге жаңы салынган үй беребиз"
Балдарга 1-июнда эле эмес, дайыма камкордук керек
"Апам аялзатынан тапкан жалгыз курбум"
"Коломтодогу" коломто оту өчкөндөр
Издейм сени, арасынан элдердин
Манаска эмес, дейди ырларга маашырлангандар көп
А-у, Марат Мамбетов, ой, деги барсызбы?